Työpaja 2: **Tekstianalyysi**

Mitä vaatimuksia diskurssintutkimus aineistolle asettaa

* Käytettyä kieltä kontekstissaan
* Usein melko pieniä aineistoja tarkkaan analyysiin
* Kriittinen diskurssintutkimus on erityisen kiinnostunut aineistoista, joissa kielen ja vallan kysymykset/yhteydet ovat relevantteja

Esimerkkejä tekstiaineistoista

* (Perinteiset) mediatekstit ja sosiaalisen median sisällöt
* Mainokset ja tiedotteet
* Poliittiset tekstit, puheet, raportit ym.
* Verkkosivustot (esim. firmojen, järjestöjen…)
* Oppikirjat

Miten aineistoa kerätään ja rajataan

* Internetistä, paperilehdistä… tekstiaineiston kerääminen on usein helppoa
* Usein riittää pieni mutta relevantti aineisto – oleellista, että sen avulla voidaan vastata tutkimuskysymykseen
* Huom. riittävyydessä voidaan myös katsoa aineiston saturoitumista (teemojen toistuminen)

Aineiston käsittelytapoja

* Tutkimuskysymysten valinta tapahtuu usein vuorovaikutuksessa aineiston kanssa; tutkimuksen teko voi alkaa laajahkosta teemasta, joka aineistoa selatessa tarkentuu kysymyksiksi. Samalla hahmottuvat myös aineistoon sopivat analyyttiset käsitteet/työkalut: esim. kannattaako tätä pulmaa ratkoa *genren*, *diskurssin*, *representaation* vai jonkin muun käsitteen kautta?

🡪 Kun nämä valinnat on tehty, voidaan aloittaa uusi ja tarkempi lukukierros, jolla hahmotellaan ja tarkastellaan tutkimuskysymysten kannalta relevantteja toistuvia ilmiöitä (esim. jokin tietty diskurssi). Samalla joudutaan karsimaan pois paljon mielenkiintoista ja ehkä oleellistakin, sillä tarkassa kielen analyysissä tilaa on vain tutkimuskysymyksen kannalta oleellisimpien ilmiöiden tarkasteluun. 🡪Tarkemman analyysin vaiheessa poimitaan usein myös esimerkkejä, joiden avulla tehtyjä johtopäätöksiä perustellaan.

* Jos aineisto on laaja (enemmän kuin esim. muutama lehtiartikkeli), tutkimuskysymysten ja analyyttisten käsitteiden tarkennuttua voi olla tarpeellista/hyödyllistä tehdä koko aineiston kattava lukukierros, jonka aikana rajataan ja kopioidaan tarkempaan analyysiin sellaiset tekstikohdat, jotka ovat tutkimuskysymysten kannalta relevanteimpia. Näin saadaan tarkemmin analysoitavaa tekstimassaa pienemmäksi ja helpommaksi hallita.

**Lisäluettavaa**

* Fairclough, N. (1995). Media discourse. London: Edward Arnold.
* Fairclough, N. (1992). Discourse and social change. Cambridge: Polity.
* Jokinen, A. & Juhila, K. (1999). Diskurssianalyysi liikkeessä. Tampere: Vastapaino.
* Van Leeuwen, T. (2008). Discourse and practice: new tools for critical discourse analysis. New York: Oxford University Press.
* Wodak, R. & Meyer, M. (2009). Methods of critical discourse analysis. Los Angeles: Sage.